สหรัฐอเมริกาได้ประกาศตัวเลข GDP ในไตรมาส 4 ของปี 2020 ล่วงหน้า ทำให้ปี 2020 นั้น เศรษฐกิจสหรัฐถดถอยอยู่ที่เท่าไหร่
สหรัฐอเมริกาได้ประกาศตัวเลข GDP ในไตรมาส 4 ของปี 2020 ล่วงหน้า ทำให้ปี 2020 นั้น เศรษฐกิจสหรัฐถดถอยอยู่ที่ -3.5% ซึ่งถือว่าต่ำสุด นับตั้งแต่ปี 1946 ในสมัยสงครามโลกครั้งที่ 2 ขณะเดียวกันในปี 2021 ความหวังของเศรษฐกิจสหรัฐยังอยู่ที่มาตรการกระตุ้นเศรษฐกิจ รวมถึงการกระจายวัคซีนให้กับประชาชน เพื่อที่กิจกรรมทางเศรษฐกิจจะกลับมาสู่สภาวะปกติได้อีกครั้ง

ขณะที่ตัวเลข GDP ของสหรัฐในไตรมาส 4 ของปี 2020 นั้นเติบโตจากไตรมาส 3 ที่ 4% แต่ต่ำกว่านักวิเคราะห์คาดไว้ที่ 4.2% แต่ถ้าหากเทียบกับปี 2019 แล้วจ ะถือว่าถดถอยที่ -2.5% เป็นผลมาจากการแพร่ระบาดของ COVID-19 รอบใหม่

สำหรับตัวเลขเศรษฐกิจที่น่าสนใจของปี 2020 อยู่ที่ตัวเลขการใช้จ่ายของประชาชนนั้นถดถอยที่ -3.9% จากผลของการแพร่ระบาดของ COVID-19 ที่สร้างผลกระทบต่อกิจกรรมทางเศรษฐกิจของสหรัฐ และยังส่งผลต่อเนื่องกับการลงทุนของภาคเอกชนที่ถดถอยถึง -4% ด้านภาคการส่งออกถดถอยมากถึง -13% การนำเข้า -9.3%

ถ้าหากมองมายังปี 2021 เศรษฐกิจสหรัฐยังคงมีความหวังกับมาตรการกระตุ้นเศรษฐกิจจากประธานาธิบดี โจ ไบเดน ซึ่งมีงบประมาณใหญ่มากถึง 1.9 ล้านล้านเหรียญสหรัฐ แม้ว่านักวิเคราะห์จากหลายสถาบันการเงินมองว่าเม็ดเงินดังกล่าวเมื่อสภาสหรัฐอนุมัติมาแล้วอาจไม่ถึงจำนวนที่คาดไว้ แต่ก็เป็นโมเมนตัมสำคัญสำหรับเศรษฐกิจสหรัฐในรอบนี้ โดยเฉพาะอย่างยิ่งการแจกเงินให้กับประชาชนที่ได้รับผลกระทบเพิ่มเติม
5.ความรู้ทางการเงิน,4.ข่าวเศรษฐกิจและการเงิน